kj yesudas 76th birthday
ఆయన స్వరమే ఓ స్ట్రెస్ రిలీఫ్
జేసుదాస్ 7 సార్లు ఉత్తమ గాయకుడిగా జాతీయ అవార్డు అందుకున్నారు. 5 ఫిల్మ్ ఫేర్ అవార్డులు, వివిధ రాష్ట్ర ప్రభుత్వాలచే 43 సార్లు ఉత్తమ గాయకుడి అవార్డు అందుకున్నారు
TNN | Updated:
Jan 10, 2017, 01:02PM IST
ఎక్కడో కేరళలో పుట్టి దేశమంతా ఆయనను తమవాడుగా భావించుకునేలా ఉండటమంటే మాటలు కాదు. ఏ భాషలో పాడినా ఆయనను శ్రోతలు తమవాడిగానే భావించి ప్రేమిస్తారు. సాధారణమైన పాటకు ఆయన తన గళంతో మరింత మెరుగులద్దుతారు. విరహం, విచారం, భక్తి...ఏదైనా ఆయన గొంతులో అలవోకగా పలుకుతుంది. .ఆయనే కట్టసం జోసెఫ్ జేసుదాస్. కే.జే. జేసుదాసుగా ఆయన దేశ విదేశాల్లో సుప్రసిద్దుడు. 1940 జనవరి 10వ తేదీన కొచ్చిన్ లో ఎలిజబెత్, ఆగస్టీన్ జోసెఫ్ దంపతులకు తొలి సంతానంగా ఆయన జన్మించారు. తండ్రి గాయకుడు, హార్మోనిస్టు. క్రిస్టియన్ కు కర్ణాటక సంగీతం ఏమిటని హేళన చేసినా లెక్కజేయకుండా కుమారుడికి సంగీతం నేర్పించారు. అప్పటినుంచి సంగీతమే ఆయన ధ్యాస, శ్వాసగా మారిపోయింది. ఆ క్రమంలోనే సినిమాలో అవకాశాల కోసం మద్రాసు చేరారు. తమిళ, తెలుగు, మళయాళం, హిందీతో సహా పలు భాషల్లో అజరామరమైన పాటలు పాడారు. అస్సామీ, కాశ్మీరీ రెండు భాషల్లో తప్ప మిగిలిన అన్ని భాషల్లోనూ జేసుదాస్ పాటలు పాడారు. సినిమా హిట్ కాకున్నా అందులోని పాటలు మాత్రం జేసుదాస్ వల్లే సూపర్ హిట్ ఐన సందర్భాలు చాలా ఉన్నాయి. హిందీలో ఆయనను చిత్ చోర్ సినిమాతో పరిచయం చేసిన సంగీత దర్శకుడు రవీంద్ర జైన్ జేసుదాస్ గొంతులోని భావుకతకు పులకించిపోయారు. అంధుడైన ఆయన &lsquo;&lsquo;నాకు గాని కళ్లుంటే జేసుదాస్ మొహాన్ని ఒక్కసారైనా చూడాలని ఉంది&rsquo;&rsquo; అన్నారంటే గాన మాధుర్యాన్ని అర్థం చేసుకోవచ్చు.
జేసుదాస్ 7 సార్లు ఉత్తమ గాయకుడిగా జాతీయ అవార్డు అందుకున్నారు. 5 ఫిల్మ్ ఫేర్ అవార్డులు, వివిధ రాష్ట్ర ప్రభుత్వాలచే 43 సార్లు ఉత్తమ గాయకుడి అవార్డు అందుకున్నారు. 1973లో పద్మశ్రీ, 2002లో పద్మభూషణ్ అవార్డులు కూడా అందుకున్నారు.
Visit Site
Recommended byColombia
సంగీత సాధనలో మాత్రమే కాక సమాజసేవలోనూ ఆయన ముందున్నారు. పేద హృద్రోగులకు ఉచితంగా శస్త్రచికిత్సలు చేయించడం కోసం హృదయతాళం ఆర్గనైజేషన్&zwnj; స్థాపించారు. దీనిద్వారా ఇప్పటి వరకు 300 మందికి హృద్రోగ శస్త్రచికిత్సలు చేయించారు. ప్రత్యేక కార్యక్రమాలు నిర్వహించి ఇందుకు నిధులు సేకరిస్తున్నారు. జేసుదాస్, ఆయన కుమారుడు, అతని స్నేహితులు కలసి ఈ సంస్థని నిర్వహిస్తున్నారు.
ఇక తెలుగులో ఆయన పాడిన అయ్యప్ప గీతాలు ఎందరినో శబరిమల దారి పట్టించాయి. సినిమాల్లోనూ ఆయన పాటకు లెక్కలేనంతమంది అభిమానులు తెలుగునాట ఉన్నారు. హీరో మోహన్ బాబు సినిమా తీస్తే జేసుదాస్ పాట ఉండాల్సిందే. తెలుగు చిత్రాలైన 'స్వయంవరం, మేఘసందేశం, రుద్రవీణ, తాండ్రపాపారాయుడు,సీతాకోక చిలుక, నిరీక్షణ, విష్ణు, వజ్రం, అల్లుడుగారు, అసెంబ్లీ రౌడీ, తదితర తెలుగు చిత్రాల్లో ఆయన పాడిన పాటలు ఎంతో హిట్టయ్యాయి. దేవుడే ఇచ్చాడు వీధి ఒకటి, అందమైన కోవెలలోనా అచ్చతెలుగు పడుచువలే, ఆలనగా, పాలనగా అలసిన వేళను అమ్మవుగా, గాలివానలో వాననీటిలో పడవ ప్రయాణం, ఆకాశదేశాన, ఆషాఢ మాసాన మెరిసేటి ఓ మేఘమా, దారి చూపిన దేవతా ఈ చేయి ఎన్నడు వీడక, కదిలే కాలమా కాసేపు ఆగవమ్మా, తెలవార దేమో స్వామీ, కొండలలో నెలకొన్న కోనేటి రాయడువాడు, దేవుడే ఇచ్చాడు వీధి ఒకటి, అందమైన కోవెలలోనా అచ్చతెలుగు పడుచువలే, ఆలనగా, పాలనగా అలసిన వేళను అమ్మవుగా, గాలివానలో వాననీటిలో పడవ ప్రయాణం, ఆకాశదేశాన, ఆషాఢ మాసాన మెరిసేటి ఓ మేఘమా, దారి చూపిన దేవతా ఈ చేయి ఎన్నడు వీడక, కదిలే కాలమా కాసేపు ఆగవమ్మా, తెలవార దేమో స్వామీ, కొండలలో నెలకొన్న కోనేటి రాయడువాడు,అపురూపమైనదమ్మ ఆడజన్మ, స్వరరాగ గంగా ప్రవాహమే, ఇలా చెప్పుకుంటూపోతే ఆయన పాడిన ప్రతి తెలుగుపాట సినిమా బ్రతికున్నంతకాలం నిలిచిఉంటాయి. ప్రముఖ సంగీత దర్శకులు రవీంద్రజైన్ సంగీత దర్శకత్వం,లో &quot;చిత్ చోర్&quot; చిత్రం ద్వారా ఆయన పాడిన పాటలు అపూర్వ ప్రజాదరణ పొంది ఆల్ టైం హిట్ గా నిలిచాయి. ఇలా చెప్పుకుంటూపోతే ఆయన పాడిన ప్రతి తెలుగుపాట ఆణిముత్యమే. ఆయన స్వరం వినటమే ఓ స్ట్రెస్ రిలీఫ్. ఇలాంటి ఎన్నో పుట్టినరోజులు ఆయన జరుపుకోవాలని కోరదాం....
ఆయన గానం చేసిన కొన్ని మధుర గీతాలు సమయం పాఠకుల కోసం....